****

 **Ældrerådet**

 **Albertslund**

 Damgårdsvej 12

 2620 Albertslund

 Tlf. 43 64 98 22

**Til Ældreudvalget**  31. maj 2022

 **Høringssvar**

Ældrerådet har på mødet den 30. maj 2022 set på dagsordenen til Ældreudvalgets møde

den 2. juni 2022 og har følgende kommentarer.

 **Punkt 1. ÆU – Temadrøftelse**

 **Undersøgelse om de ældres behov og oplevelser.**

Vi har læst undersøgelsen, og det er nogle fine anbefalinger**,** samlet i en

 hovedanbefaling. Vi har først fået den i Ældrerådet nu og derfor ikke haft

 mulighed for at drøfte den med forvaltningen.

 **Punkt 2. ÆU – Analyse af vagtplanlægning i hjemme-og sygepleje**

Dette er en analyse fra 2020. Altid godt at se på arbejdsgange, men med de nye

 besøgspakker må der være kommet nye udfordringer omkring fleksibilitet.

 **Punkt 4. ÆU- Genudbud af lovpligtige hjemmeplejeydelser.**

Vi kan i Ældrerådet tilslutte os tidsplanen for udbud af hjemmeplejeydelser.

 Vi forventer at se udbudsmaterialet, når det foreligger.

 **Punkt 5. ÆU/ØU/KB- Tilsyn på Rehabiliteringen.**

Bekymrende, påbuddet stadig opretholdes på sidste tilsyn selv om Styrelsen

 for Patientsikkerhed er tilfredse med handleplanerne.

 Vi kan se, der i høringsperioden ikke er sendt noget ind til Styrelsen for

 Patientsikkerhed, men sendes handleplanerne løbende ind?

 **Punkt 7. ÆU/ØU/KB – Godkendelse af kvalitetsstandard for visitation**

 **af ældre-og plejebolig.**

På side 2 står der

* Et middel til at afstemme …..
* Et middel til at informere…..

 Ældrerådet mener, de to punkter under middel bør byttes om, så man først informerer

 og dernæst forventningsafstemmer. Det kan synes som en petitesse, men kan i værste

 fald tolkes derhen, at synsvinklen fra kommunens side mest er på, at borgerne

 efterspørger mere end de har behov for.

 På side 4 under Ældreboliger er blandt andre nævnt:

 Kanalens Kvarter 64 – 230, det er jo ikke alle boliger mellem 64 og 230, der er

 ældreboliger, så kunne der ikke bare stå Kanalens Kvarter?

 Hvad med ældreboligerne Tårnet Albertshøj? Er de ikke under almenboligloven?

 På side 8 under ældrebolig.

 Du tages af ventelisten, hvis du 2 gange har afvist tilbud om ældrebolig.

 Der kan være en plausibel grund til at man f. eks. sagde nej til første tilbud.

 Anden gang kan man være i en livssituation, der umuliggør en flytning på det givne

 tidspunkt. Derfor bør der være en mulighed for dispensation ud fra en individuel

 vurdering.

 **Øvrige punkter har ikke været drøftet.**

**På ældrerådets vegne**

**Bente Clausen**

**Formand**